En 29-årig mand fra Hirtshals-området faldt natten til lørdag ned fra en jernbanevogn, da han var ved at læsse togskinner af vognen. Den 29-årige pådrog sig voldsomme skader i hovedet - og er nu overført til Aalborg Universitetshospital. - Der er tale om en alvorlig ulykke. Manden pådrog sig blødninger i hjernen, men han meldes uden for livsfare, forklarer vagtchef hos Nordjyllands Politi, Poul Badsberg Ulykken skete ved Trinbrættet Lilleheden ved Hirtshals, hvor arbejdstilsynet i dag skal undersøge, hvordan det kunne ske. De pårørende til den 29-årige er underrettet.

Opsummering:
En 29-årig mand fik blødninger i hjernen efter fald fra jernbanevogn i nat.